FONIS

**Udruženje studenata informatike Fakulteta organizacionih nauka „FONIS“** je neprofitna studentska organizacija, koja okuplja buduće IT stručnjake u cilju učestvovanja na stručnim predavanjima, kursevima, takmičenjima i seminarima, rada na projektima i ostvarivanja stručnih praksi u IT oblastima. 
“FONIS” predstavlja jedinu organizaciju fakulteta usko specijalizovanu za oblast informacionih tehnologija. Kao takav, on nastoji da promoviše IT, smer Informacioni sistemi i tehnologije na Fakultetu organizacionih nauka, kao i svoje članove, koji se angažuju na raznim projektima u oblasti informatike i menadžmenta u IT.

## Osnivanje Udruženja
Udruženje “FONIS” je nastalo 28. decembra 2000. godine. Osnovala ga je grupa studenata smera Informacioni sistemi i tehnologije, na čelu sa **Predragom Mašićem**, koji je postao prvi predsednik Udruženja, sa ciljem naučnog istraživanja IT tehnologija, predavanja i usavršavanja svojih članova. Tokom narednih godina, “FONIS” je bio organizator mnogih manifestacija na fakultetu kao što je **“Dan informatike”**. Članovi “FONIS”-a i saradnici održali su studentima fakulteta veliki broj interaktivnih kurseva iz oblasti IT. Ostvarena je saradnja sa mnogim IT kompanijama i drugim nastavnim i vannastavnim organizcijama.
Nakon toga nastupa period neaktivnosti udruženja koji je potrajao do 2008. godine.

## Reorganizacija
Svoju reorganizaciju “FONIS” je doživeo je u novembru 2008. godine, na čelu sa **Milošem Đekićem**, kada je došlo do redefinisanja ciljeva, formiranje jasne organizacione strukture, uspostavljanja nekoliko aktivnih timova, projekata i saradnji.

## "FONIS“ danas
FONIS danas predstavlja jednu od najvećih studentskih organizacija na Fakultetu organizacionih nauka i šire. Članovi „FONIS"-a učestvuju na velikom broju projekata, kako onih čiji je „FONIS“ organizator, tako i projekata drugih organizacija gde „FONIS“ predstavlja podršku.
Članovi „FONIS"-a se bave istraživanjem, izučavanjem novih tehnologija i usavršavanjem postojećih znanja.

## Ciljevi
### Koordinacija aktivnosti studenata iz IT oblasti
- uspostavljanje “FONIS”-a kao jedinstveno jezgro fakultetskih, nastavnih i vannastavnih projekata, koje bi profesorima i asistentima pružilo mogućnost da obezbede raznovrsnost projekata uz minimalan napor za koordinaciju sa studentima, a studentima maksimalnu pomoć i podršku u realizaciji tih projekata.

### Promocija fakulteta na seminarima i takmičenjima

- putovanja, seminari, marketing aktivnosti u cilju promocije **Fakulteta organizacionih nauka**, samog Udruženja i studenata. Članovi udruženja uspešno su učestvovali na nekoliko domaćih i međunarodnih takmičenja i manifestacija iz oblasti IT i menadžmenta.

### Unapređenje stručnosti studenata Fakulteta organizacionih nauka

- koordinacija svih prethodno pomenutih aktivnosti u cilju unapređenja kvaliteta nastave na **Fakultetu organizacionih nauka**, širine dobijenog znanja i povećanje stručnosti studenata.

- saradnja sa stručnim kadrom fakulteta u cilju osvežavanja nastave i većeg učešća studenata u samom procesu nastave kao demonstratora i saradnika u projektima.

## Projekti
Članovi „FONIS"-a su tokom vremena uzimali učešće u velikom broju projekata. U nastavku su navedeni neki od projekata „FONIS"-a.
Pored navedenih projekata, članovi Udruženja su predstavljali podršku na brojnim projektima drugih organizacija.

### Studenti studentima (S2S)
**Studenti studentima (S2S)** je jedan od prvih projekta Udruženja i održava se još od 2000 godine. Predstavlja niz kurseva iz oblasti informacionih tehnologija i, u poslednjih nekoliko ciklusa, iz oblasti menadžmenta, koje iskusniji studenti drže mlađim kolegama.

### Blogeri studentima (B2S)
**Blogeri studentima (B2S)** je projekat koji je za sada doživeo dva izdanja, a u okviru koga su najpoznatiji blogeri regiona držali predavanja za studente. Neki od predavača koji su održali predavanja u okviru ovog projekta su *Ivan Minić*, osnivač 'Burek Foruma', *Miloje Sekulić*, *Istok Pavlović*, *Ivan Brezak*, *Miloš Petrović*, *Dragan Varagić*, *Nebojša Radović* i drugi.

### Kompanije studentima (C2S)
**Kompanije studentima (C2S)** je projekat koji je prvi put realizovan 2012. godine sa ciljem da se studentima približi radna atmosfera u velikim IT kompanijama u Srbiji. U okviru projekta, radionice i predavanja su održali predavači iz kompanija *PS Tech*, *Krojač*, *MFC Mikrokomerc*.

### Start konferencija i takmičenje
**Start konferencija i takmičenje** je do sada najveći projekat Udruženja koji je održan 8. i 9. decembra 2012. godine. Projekat se sastoji iz tri celine. Članovi Udruženja su održali nekoliko radionica na fakultetima širom Srbije. 
Tokom 8. i 9. decembra je održana konferencija na kojoj su predavanja držali predstavnici uglednih kompanija poput Microsofta, Lenova i drugih, kao i neki od najuspešnijih preduzetnika u Srbiji među kojima su najpoznatiji **Ilija Studen**, autor jednog od najboljih softvera za kolaboraciju *[[Active Collab]]* i **Vladimir Prelovac**, autor sistema za integrisano upravljanje većim brojem Vordpres sajtova *Manage WP*. 
Uporedo sa konferencijom održano je dvadesetčetvoročasovno takmičenje u razvoju Windows 8 aplikacija, prvo ovog tipa u Srbiji.

## Reference


## Vanjske veze
* Zvanični sajt FON-a
* Zvanični sajt FONIS-a
* Zvanični sajt Start konferencije 
* Zvanični sajt projekta Kompanije studentima